
	1. Argumentai: 
Švietimo įstatyme apibrėžtiems tikslams nuolat gerinti ugdymo kokybę ir švietimo prieinamumą būtina didinti kai kurių švietimo funkcijų finansavimą: panaikinti pedagogų tarnybinių atlyginimų koeficientų „šakutes“, tai yra nustatyti maksimalius atlyginimų koeficientus nuo 2017 m. sausio 1 d. 

Tai numatyta ir susitarime „Dėl streiko užbaigimo“, pasirašytame 2016 m. kovo 3 d. Ministro Pirmininko, Švietimo ir mokslo ministrės bei profesinių sąjungų atstovų, 

Pasiūlymas:
Skirti papildomai 18,4 mln. Eur –pedagogų darbo apmokėjimo sąlygoms gerinti.

	
	
	
	2. Argumentai: 
Švietimo ir mokslo ministerija pateikė derinti LRV nutarimo projektą, kuriuo siūloma nuo 2017 m. sausio 1 d. 20 proc. didinti doktorantų stipendijas, kurios šiuo metu net nesiekia šalies vidutinio atlyginimo.

Pasiūlymas 

Skirti papildomai 2,03 mln. Eur – doktorantų stipendijoms laipsniškai didinti.

	
	
	
	3. Argumentai
Kolektyvinės sutarties su Lietuvos švietimo profesinėmis sąjungomis projekte numatyta nuo 2017 m. didinti studijų norminės kainos bazinės išlaidas darbo užmokesčiui koeficientu 1,135. taip pat padidinti vyresniųjų mokslo darbuotojų, mokslo darbuotojų ir tyrėjų atlyginimus, kad jų apatinės ribos (neto) nebūtų mažesnės už siekiamą padidintą doktoranto stipendiją. Pasiūlymas

Skirti papildomai  3,1 mln. Eur.– dėstytojų, mokslo darbuotojų ir kitų tyrėjų darbo užmokesčiui padidinti.

	
	
	
	4. Argumentai
Po derybų Vyriausybėje ministerijai neformaliajam vaikų švietimui vykdyti buvo skirta 625,0 tūkst. Eur ir numatyta 4,0 mln. Eur iš sutaupytų mokinio krepšelio lėšų, dėl mokinių skaičiais mažėjimo. Projekte XIIP-4790(2) numatytų lėšų užteks tik daliai mokslo metų. Poreikis iš viso neformaliajam vaikų švietimui – 9,7 mln. Eur, Lėšos neformaliam vaikų švietimui 2017 metais finansuoti iš valstybės biudžeto reikalingos papildomos, nes baigiasi finansavimas iš ES lėšų.

Pasiūlymas

Skirti papildomai 2,6 mln. Eur. neformaliojo ugdymo programoms finansuoti. 

 Lėšų šaltinis: Valstybės biudžeto įplaukos iš akcizo už alkoholinius gėrimus ir apdorotą tabaką ir mokesčio iš loterijų ir azartinių lošimų.

